ఎస్. నంజప్ప

ఎస్. నంజప్ప కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కృష్ణరాజనగర శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై 1994 నుండి 1996 వరకు ఆహార, పౌర సరఫరాల మంత్రిగా పని చేశాడు.
రాజకీయ జీవితం 
ఎస్. నంజప్ప జనతా పార్టీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1983 కర్ణాటక శాసనసభ ఎన్నికలలో కృష్ణరాజనగర శాసనసభ నియోజకవర్గం నుండి జనతా పార్టీ అభ్యర్థిగా పోటీ చేసి కాంగ్రెస్ అభ్యర్థి అడగురు హెచ్ విశ్వనాథ్ పై గెలిచి తొలిసారి ఎమ్మెల్యేగా ఎన్నికయ్యాడు. ఆయన 1985 శాసనసభ ఎన్నికలలో జనతా పార్టీ అభ్యర్థిగా పోటీ చేసి కాంగ్రెస్ అభ్యర్థి అడగురు హెచ్ విశ్వనాథ్ పై గెలిచి రెండోసారి ఎమ్మెల్యేగా ఎన్నికయ్యాడు.

ఎస్. నంజప్ప 1983 కర్ణాటక శాసనసభ ఎన్నికలలో కృష్ణరాజనగర శాసనసభ నియోజకవర్గం నుండి జనతా పార్టీ అభ్యర్థిగా పోటీ చేసి కాంగ్రెస్ అభ్యర్థి అడగురు హెచ్ విశ్వనాథ్ చేతిలో ఓడిపోయాడు. ఆయన 1994 శాసనసభ ఎన్నికలలో జనతా దళ్ అభ్యర్థిగా పోటీ చేసి కాంగ్రెస్ అభ్యర్థి అడగురు హెచ్ విశ్వనాథ్ పై గెలిచి మూడోసారి ఎమ్మెల్యేగా ఎన్నికై హెచ్.డి. దేవీ గౌడ మంత్రివర్గంలో 1994 నుండి 1996 వరకు ఆహార, పౌర సరఫరాల మంత్రిగా పని చేశాడు.

మరణం 
ఎస్. నంజప్ప 82 ఏళ్ళ వయసులో అనారోగ్యంతో బాధపడుతూ 2014 జనవరి 28న కెఆర్ నగర్ లోని తన నివాసంలో మరణించాడు.   
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు